JZU DOM ZDRAVLJA

GRADAČAC

Broj: 02-2100-1/23

Dana, 09.06.2023.

Na osnovu člana 7. Pravilnika o postupku prijema u radni odnos u JZU Dom zdravlja Gradačac broj: 2604/19 od 05.06.2019. godine (izmjene i dopune br: 907/21 od 15.02.2021.), Saglasnosti Upravnog odbora Ustanove broj: 01-2061-3/23 od 09.06.2023. godine, Odluke o pokretanju postupka prijema u radni odnos broj: 02-2099-1/23 od 09.06.2023. godine, te člana 46. Statuta JZU Dom zdravlja Gradačac, direktor Ustanove raspisuje

**J A V N I O G L A S**

 **za prijem radnika u radni odnos na neodređeno vrijeme, sa punim radnim vremenom**

1.- doktor medicine -3 izvršioca

2.- doktor stomatologije – 1 izvršilac

 Prijem u radni odnos se vrši bez obavljanja probnog rada.

Uz svojeručno potpisan Prijavni obrazac na Javni oglas koja treba sadržavati kraću biografiju kandidata, adresu i kontakt telefon, po mogućnosti i e-mail adresu, kandidati su dužni dostaviti i sljedeću dokumentaciju ( ovjerenu kopiju- ne stariju od 3 mjeseca) kojom dokazuju ispunjenost sljedećih uslova:

Kandidati trebaju ispunjavati sljedeće **opšte uslove**:

1. Da je državljanin BiH, - uvjerenje o državljanstvu
2. Da je zdravstveno sposoban za obavljanje poslova za koje se prijavljuje

Kandidati trebaju ispunjavati sljedeće **posebne uslove**:

**1- doktor medicine**

 - VSS završen medicinski fakultet ,dokaz diploma

- uvjerenje o položenom stručnom ispitu , dokaz uvjerenje

- licencu za samostalan rad izdatu od nadležne Ljekarske komore, dokaz licenca

**2.- doktor stomatologije**

- VSS završen stomatološki fakultet ,dokaz diploma

- uvjerenje o položenom stručnom ispitu , dokaz uvjerenje

- licencu za samostalan rad izdatu od nadležne Ljekarske komore, dokaz licenca

**Kratak opis poslova:**

1.-Doktor medicine – obavlja preglede, liječenje i rehabilitaciju odraslih, djece i ugroženih grupa,- propisivanje terapije i praćenje toka liječenja- određivanje laboratorijskih, radioloških i drugih dijagnostičkih postupaka –upućivanje oboljelog na dodatne specijalističke pretrage, bolničko liječenje i rehabilitaciju –davanje stručnih savjeta pacijentima- obavljanje preventivnih pregleda ugroženih grupa stanovništva...

2.- Doktor stomatologije –vrši pregled lica sa oboljenjem ili povredom zuba ili usne šupljine- utvrđuje potrebu liječenja , daje nalog za obavljanje dijagnostičkih pretraga i specijalističko-konsultativnih pregleda,-interpretira nalaze i utvrđuje dijagnozu i način liječenja ,- propisiuje i ordinira medikamentoznu terapiju,-vrši stomatološke intervencije,-organizuje i učestvuje u sprovođenju preventivnih mjera...

Kandidati mogu dostaviti dokumentaciju kojom se dokazuju prava prema Zakonu o dopunskim pravima branitelja i članova njihovih porodica Tuzlanskog kantona, na osnovu koje će ostvariti prednost pri zapošljavanju nad ostalim kandidatima pod uslovom, kada imaju isti broj bodova po predhodno objavljenom bodovanju, po osnovu posebnih uslova i bodova ostvarenih na provjeri znanja, radnih i stručnih sposobnosti i vještina, putem testiranja, praktičnog rada i intervjua.

Neuredne, nepotpune i neblagovremene prijave neće se razmatrati.

Neuredne, nepotpune i neblagovremene prijave na Javni oglas, komisija će odbaciti zaključkom i o tome pismeno obavjestiti kandidate čije su prijave odbačene.

Podnosilac neuredne, nepotpune i neblagovremene prijave nije učesnik Javnog oglasa i nema procesnu legitimaciju za pobijanje odluke o izboru kandidata ili čitavog postupka za zasnivanje radnog odnosa, pred Upravnim odborom Ustanove, odnosno pred nadležnim sudom.

Sa kandidatima koji ispunjavaju uslove iz oglasa, čija prijava je uredna, potpuna i blagovremena, nadležna komisija će organizovati provjeru znanja, radnih i stručnih sposobnosti i vještina , putem pismenog testa,praktičnog rada i intervjua, o čemu će kandidati biti blagovremeno obavješteni.

**Napomena: Svi dokumenti koji se dostavljaju uz prijavu na Javni oglas moraju biti u ovjerenoj kopiji. JZU Dom zdravlja Gradačac neće vraćati dokumentaciju koja se prilaže uz prijavu.**

**Kandidat koji bude izabran, u obavezi je prije zaključivanja Ugovora o radu, dostaviti sljedeću dokumentaciju ( opšti uslovi):**

1. Ljekarsko uvjerenje o zdravstvenoj sposobnosti (ne starije od 3 mjeseca),
2. Uvjerenje o državljanstvu ( ne starije od 3 mjeseca)

Prijave na Oglas sa dokazima o ispunjavanju uslova dostaviti u zatvorenim kovertama putem pošte ili lično na protokol Ustanove, UZ OBAVEZNU NAZNAKU NA KOVERTI ZA KOJE RADNO MJESTO KANDIDAT APLICIRA, na adresu:

 - JZU DOM ZDRAVLJA GRADAČAC, Josipa Šibera 11, 76 250 Gradačac

Sa naznakom - Prijava na oglas za prijem u radni odnos, za radno mjesto\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijave se dostavlju u roku od 8 dana od dana objavljivanja Oglasa u dnevnom listu” Oslobođenje ”, odnosno na web stranici JZU Dom zdravlja Gradačac ([www.dzgradacac.com](http://www.dzgradacac.com)), te na stranici JU Službi za zapošljavanje TK-Biro Gradačac.

Prilog: Prijavni obrazac ( isti je obavezan i može se preuzeti na web stranici Ustanove)

 DIREKTOR

 Turbić dr.Semir, spec.urgentne medicine